***Csongrád Város Polgármesterétől***

**Száma**: Szo/914-36/2021.

**Témafelelős: S**ebők Borbála

**ELŐTERJESZTÉS**

**Csongrád Városi Önkormányzat Képviselő- testülete**

**2021. október 28-i ülésére**

**Tárgy:** Javaslat Csongrád Város Drogellenes Stratégiájának elfogadására.

Tisztelt Képviselő- testület!

A kábítószer fogyasztás – mint szociális és gazdasági alapokon létrejövő probléma – negatív hatásai az ifjúságra, és a társadalom egészére sokrétűek. Elkerülése, illetve csökkentése komplex, a társadalom széles rétegeit mobilizáló, összehangolt erőfeszítést igényel.

Az Országgyűlés 80/2013. (X. 16.) OGY határozata a Nemzeti Drogellenes Stratégiáról 2013–2020 megadja azokat az alapokat, amelyek a Csongrád Városi Drogellenes Stratégia fő pontjait alkotják. A Nemzeti Drogellenes Stratégia hangsúlyozza az együttműködésben megvalósuló, a szerhasználat nélküli életmodellt és az egészséget alapértékként közvetítő szemléletet, valamint a kábítószert használók ellátása során a felépülés-központú látásmód érvényesítését. Ezek a célok összhangban állnak az Európai Unió drogstratégiájával.

A Nemzeti Drogellenes Stratégia a településeken létrejövő Kábítószerügyi Egyeztető Fórumokat (a továbbiakban: KEF) teszik meg a helyi együttműködés összehangolásának felelősévé. A helyi KEF 2021. szeptember 24. napján megalakult, tagjait az egészségügyben, a szociális területen, az oktatás területén dolgozó, a rendvédelem területén és gyermekvédelem területén dolgozó szakemberek alkotják. A tagok vállalták a helyi drogellenes stratégia elkészítését.

A KEF kidolgozta a helyi drogellenes stratégiáját, melynek feladata, hogy keretet nyújtson a helyi intézmények, szervezetek, közösségek konkrét cselekvési programjainak megfogalmazására, valamint segítse elő a kábítószer- probléma megértését és a középpontba állítsa az egészséget alapértékként közvetítő, közösségerősítő szemléletmódot.

A fentiek alapján kérem a Tisztelt Képviselő- testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete a „Javaslat Csongrád Város Drogellenes Stratégiájának elfogadására” című előterjesztést megtárgyalta, és az alábbi döntést hozta:

1. A Képviselő- testület a melléklet szerinti Csongrád Város Drogellenes Stratégiát elfogadja.

Felelős: Bedő Tamás polgármester

Határidő: Azonnal

1. Felkéri a Polgármestert, hogy a Kábítószerügyi Egyeztető Fórum munkájáról 2022. évtől kezdődően minden évben adjon számot.

Felelős: Bedő Tamás polgármester

Határidő: Folyamatos

Csongrád, 2021. október 14.

Bedő Tamás

polgármester

Erről értesítést kap:

1. Csongrád Város Polgármestere
2. Szociális és Lakásügyi Iroda
3. A Képviselő-testület tagjai
4. Irattár